<classify> Dellan alifariki kwenye ajali hiyo akiwa njiani kurejea kazini Dar es Salaam. Anatarajiwa kuzikwa wiki hii mkoani Manyara.Dellan alikuwa ni Ofisa Utamaduni aliyekuwa akifanya kazi katika Bodi ya Filamu Tanzania iliyopo chini ya Wizara ya Habari, Utamaduni, Sanaa na Michezo.Kutokana na kifo hicho, Katibu Mkuu wa Wizara hiyo, Profesa Elisante ole Gabriel ameitumia salamu za rambirambi familia ya baba wa marehemu Dellan Tarimo.Pokea rambirambi zangu za dhati, sote kwa pamoja tumepoteza kijana mchapakazi, hodari na aliyependa kushirikiana na wenzake katika kazi zake, hakika tutamkumbuka siku zote, alisema Katibu Mkuu.Katibu Mkuu pia amemtumia salamu za pole Katibu Mtendaji wa Bodi ya Filamu KBF na wafanyakazi wote wa Bodi ya Filamu Tanzania.Nimepokea taarifa za kifo cha Jovitha Dellan kwa huzuni kubwa, najua machungu na maumivu mliyonayo kwa kuondokewa na kiungo muhimu katika utendaji wenu, poleni sana, niko nanyi katika msiba huu mzito kwenu, alisema Elisante.Alisema pamoja na kwamba kifo hakiepukiki, bado ni kitu ambacho kinashtua, kuhuzunisha na kuleta unyonge mkubwa kwa wafiwa katika jamii.Naungana nanyi katika kipindi hiki kigumu kumuombea kijana wetu Jovitha Dellan ili Mwenyezi Mungu ampe mapumziko mema ya milele. Mwenyezi Mungu awatie nguvu, awape uvumilivu na subira katika kipindi hiki...niko nanyi katika kipindi hiki kigumu kwa hali na mali, nawaomba msijisikie wapweke, alisema.  <topic>: MICHEZO 